திருக்குறள்: 76 (அறத்திற்கே) அறத்திற்கே யன்புசார் பென்ப வறியார் | மறத்திற்கு மஃதே துணை. | பரிமேலழகர் உரை (இதன்பொருள்) அன்பு சார்பு அறத்திற்கே என்ப அறியார் = அன்பு துணையாவது அறத்திற்கே என்று சொல்லுவர் (சிலர்), அறியார்; மறத்திற்கும் அஃதே துணை = (ஏனை)  மறத்திற்கும் அவ்வன்பே துணையாவது. பரிமேலழகர் உரைவிளக்கம் ஒருவன் செய்த பகைமைபற்றி உள்ளத்து மறம் நிகழ்ந்துழி, அவனை நட்பாகக் கருதி அவன்மேல் அன்புசெய்ய, அது நீங்குமாகலின் மறத்தை நீக்குதற்குந் துணையாமென்பார், "மறத்திற்குமஃதே துணை" யென்றார், "துன்பத்திற் கியாரே துணையாவார்" (திருக்குறள், 1299) என்புழிப்போல.